**ҚАЗАҚТАРДЫҢ НАУРЫЗҒА ҚАТЫСТЫ ХАЛЫҚТЫҚ ТАБИҒАТ БІЛІМІ**

Картаева Т.Е.

Археология, этнология және музеология кафедрасының

доценті, тарих ғылымдарының кандидаты

**Кіріспе**

Наурыз мерекесінің қалыптасуы, маңызы туралы жазба деректердің маңызы зор. Шығыс ғұламасы Омар ибн Ибрагим әл-Хайямның (1048 ж. Нишапур – 1112 ж. Мерв) «Nevruz name» атты бірін-бірі толықтыратын қолжазбасының бірі Германияның Берлин мемлекеттік кітапханасында (№2450), бірі Лондондағы Британ Ұлттық музейінде (№23568) сақталған. Селджук сұлтаны Мәлік шахтың ұлы Санжардың өлімінен кейін Мәлік шахтың мұрагерлері обсерваторияға материалдық көмек беруді тоқтатқан. Зерттеушілердің пайымдауынша Омар Хайям бұл қолжазбаны 1157 жылдары Сельджук сұлтандығының жаңа билеушілеріне обсерваторияның ғылыми маңызын түсіндіру мақсатында жазған. «Nevruz name»-де күн күнтізбесінің тарихы мен күнтізбелік реформалардың жүзеге асуы, исламға дейінгі Иран жеріндегі Наурыз мерекесінің қалыптасуы, тойлануы, мерекеге қатысты аңыздар мен әңгімелер, мереке атрибуттары жайында жазылған бірегей туынды. «Nevruz name»-ны алғаш иран зерттеушісі Мужтаба Минави ағылшын және парсы тілдеріне аударып, 1933 жылы ғылыми айналымға ендірген. Қазіргі таңда осы нұсқа орыс және Орта Азия халықтарының тіліне аударылған [18, 21]. Қазақ халқының ғұламалары Мәшһүр Жүсіп Көпейұлы, Абай Құнанбаев, Шәкәрім Құдайбердіұлы, Мұхтар Әуезов, алаш зиялылары Әлихан Бөкейханов, Міржақып Дулатов, Ілияс Жансүгіров, Сәкен Сейфуллин өз еңбектерінде байырғы қазақтардың Наурыз мерекесін атап өтудегі ерекшеліктерін айғақтайтын құнды деректер қалдырған.

**Қорытынды**

Наурыз мейрамы парсы жерінде пайда болып, Ежелгі Тұран халқының Иран патшалығымен этномәдени байланыстары негізінде ерте түркі тайпалары арасында тараған рухани құндылық. Наурыз мерекесін тойлайтын шығыс халықтарының барлығы үшін ортақ мүдде – адамдардың табиғатпен тіл табысуы, жыл басын ізгі ниетпен, жақсы көңілмен қарсы алып, тыныштық, молшылық тілеу, адамдардың бір-бірін кешіріп, этикалық-моральдық қатынастарын реттеу. Наурыз мерекесін мұрат еткен мұсылман дініндегі түркі халықтары мерекені өздерінің тарихи дәуіріне сай атап өткен және өз ұлттық ерекшеліктеріне қарай бейімдеген. Мерекені атап өтудегі ғұрыптық ерекшеліктер халықтардың дәстүрлі шаруашылығымен, наным-сенімдер жүйесімен тығыз байланысты. Қазақтар көшпелі мәдениет пен көшпелі шаруашылығына бейімдеген.

Жазба деректерді негізге алсақ, қазақ жерінде 20 ғасырдың бас кезінде Наурыз мерекесінің бұрынғы кезеңге қарағанда бәсең тойланғандығын аңғаруға болады. 19 ғасырдың аяғы – 20 ғасырдың бас кезіндегі қазақ жеріндегі орыс отаршылдығының күшеюі, қазақтың дәстүрлі шаруашылығындағы бетбұрыстар, көшпелі мал шаруашылығынан отырықшы мал шаруашылығына өтпелі кезеңнің қазақ қоғамына дендеп енуі, жұттың жиі болуы Наурызнама жасауға да әсер еткен. Атеистік саясат ұстанған Кеңес үкіметінің билігі 1926 жылы Наурыз мерекесінің діни сипаты бар деген мақсатпен Наурыз тойлауға ресми тиым салғандықтан, ауылдық жердегі қариялар наурыз көже пісірумен ғана шектеліп отырған. Кеңестік дәуірде Наурыз ашық тойланбауы себепті, тек қазақ халқына тән бірқатар ритуалдық рәсімдер жойылып кеткен. Тек «көрісу» рәсімін Батыс қазақтары өзгеріссіз сақтаған.

Наурыз мұсылман халықтарының тұрмысында ислам дінінен бұрын қалыптасқан, байырғы зороастризммен бірге сіңген. Тамырын тереңнен тартқандықтан бұл мереке халықтың салт-санасына берік орныққан. Сондықтан да, қазақ халқы басынан қанша жаугершілік, ашаршылық жылдарды өткерсе де, наурыз мейрамын ұрпақтан-ұрпаққа сақтап жеткізген. Кеңес үкіметі құлағаннан кейін 1989 жылдан бастап қазақ халқы Наурыз тойлауды ресми түрде қайта жаңғыртқан.

**Әдебиеттер:**

1 Автордың экспедициялық материалдарынан - АЭМ.

2 Абай. Шығармалар жинағы. Алматы, Абай халықаралық қоры. 2008. - 560 б.

3 Әуезов М. Шығармалар жинағы. 16 том. –Алмты, Жазушы. 1985. - 400 б.

4 Бабур-наме. Записки Бабура. Перевод М.Салье. 2-ое издание, доработанное. – Ташкент: Главная редакция энциклопедий, 1993. - 463 с.

5 В.В. Наурыз в Самарканде // Туркестанские ведомости. 1897. №14. 20 февраля, С. 60-61.

6 Василев А.В. Материалы к характеристике взаимных отношении татар и киргизов с предварительным кратким очерком этих отношений. Оренбург. Типо-литография П.Н. Жарикова, 1898.

7 Гродеков Н.И. Киргизы и каракиргизы Сыр-Дарьинской области. Юридический быт. Т.1. Ташкент: Типо-литография С.И.Лахтина, 1889. 205 с.

8 Диваев Ә. Тарту (Құрастырған, алғы сөзін және түсініктемелерін жазған Флора Оразаева). Алматы: Ана тілі, 1992. 256 б.

9 Дулатов М. Наурыз // Шығармалар. Құрастырған: Әбсеметов М., Дулатова М. Алматы: Жазушы, 1991. 379 б.

10 Дулатов М. Жылға тілек // Шығармалар. Құрастырған: Әбсеметов М., Дулатова М. Алматы: Жазушы, 1991. 379 б.

11 Казбеков Ю. Цикловой год у киргиз и других народов Средней Азии // Туркестанские ведомости. 1875. №6. 4 февраля. - С.23.

12 Карухи И. Празднование Науруза // Туркестанские ведомости. 1913. №70. 24 марта, С. 2

13 Климишин И.А. Календарь и хронология. – М.: Наука.1990. 480 б.

14 Қыр баласы (Бөкейханов Ә.) Жаңа жыл // «Қазақ» газеті. 1914. №53, 9 наурыз.

15 М.А.Расул Заде. Наурыз мейрамының жуықтауы тақырыпты. Аударған Ж.Жәнібеков // «Қазақ» газеті. 1915. №104.

16 Мәшһүр Жүсіп Көпейұлы. Наурыз // Мына жинақта: Наурызнама. Аталы ойлар. Алматы: Жалын, 1993. 112 б.

17 Наурыз // «Қазақ» газеті. 1913. №5, 9 наурыз.

18 Наурыз құтты болсын! // «Қазақ» газеті. 1914. №53, 9 наурыз.

19 Омар Хайям. Наурызнама // Мына жинақта: Наурызнама. Аталы ойлар. Алматы: Жалын, 1993. 112 б.

20 Омарұғлы Уәлихан. Наурыз // «Қазақ» газеті. 1916. №172, 9 наурыз.

21 Оренбург. 9 наурыз // «Қазақ» газеті. 1915. 9 наурыз.

22 Розенфельд В.А. Юшкевич П.А. Омар Хаям. М.: Наука, 1965.

23 Ысқақов М. Халық календары. Алматы: Қазақ мемлекет баспасы, 1963. 210 б.